## Pravilnik o izmjenama i dopunama Pravilnika o tehničkim uvjetima vozila u prometu na cestama

### NN 18/2004 (11.2.2004.), Pravilnik o izmjenama i dopunama Pravilnika o tehničkim uvjetima vozila u prometu na cestama

# ministarSTVO mora, turizma, prometa i razvitka

534

Na temelju članka 321. stavak 2.
točka 3. Zakona o sigurnosti prometa na cestama (»Narodne novine«, br. 59/96. –
pro­čiš­ćeni tekst), ministar mora, turizma, prometa i razvitka uz suglasnost
mi­nistra unutarnjih poslova i ministra gospodarstva, rada i podu­zetništva
donosi

## PRAVILNIK

### O IZMJENAMA I DOPUNAMA PRAVILNIKA O TEHNIČKIM UVJETIMA VOZILA U PROMETU NA CESTAMA

Članak 1.

U Pravilniku o tehničkim
uvjetima vozila u prometu na cesta­ma (»Narodne novine«, br. 59/98. i 76/98.) u
članku 3. stav­ku 1. točka 6. mijenja se i glasi:

»autobusa
s dvije osovine                                   13,50
m«,

Dodaje
se točka 8. koja glasi:

»8)
vučnog vozila i prikolice, za prijevoz

automobila                                                         21,00
m«.

Iza stavka 2. dodaje se stavak
3. koji glasi:

»(3) Svi dijelovi vozila moraju
se nalaziti unutar propisane najveće duljine vozila uvećane za najviše 0,5% od
vrijednosti iz stavka 1. i 2. ovog članka.«

Članak 2.

U članku 4. stavku 2. brojka
»50« zamjenjuje se brojkom »45«.

Članak 3.

U članku 5. dodaje se stavak 2.
koji glasi:

»(2) Svi dijelovi vozila moraju
se nalaziti unutar propisane najveće dopuštene visine vozila uvećane za najviše
50 mm od vrijednosti iz stavka 1. ovog članka.«

Članak 4.

Iza članka 5. dodaje se novi
članak 5a. koji glasi:

»Članak 5a.

Propisane dimenzije vozila
odnose se i na dopuštenu duljinu, širinu i visinu vozila zajedno s teretom.«

Članak 5.

U članku 7. stavak 1. mijenja se
i glasi:

»Prepust na motornim i
priključnim vozilima može biti izveden samo u skladu s preporukama proizvođača,
a ako preporuke nisu poznate onda prepust smije iznositi najviše 60% među­oso­vinskog
razmaka.«

Stavak 2. briše se.

U stavku 3. brišu se riječi »i
2«.

U stavku 5. riječi »(prednje ili
stražnje)« zamjenjuju se riječju »stražnje«.

Dosadašnji stavci 3., 4., 5. i
6. postaju stavci 2., 3., 4. i 5.

Članak 6.

Članak 8. mijenja se i glasi:

»(1) Najveća dopuštena masa
odnosno ukupna masa vozila na motorni pogon, priključnog vozila ili skupa
vozila, osovinsko opterećenje vozila u stanju mirovanja na vodoravnoj podlozi,
ne smiju prelaziti sljedeće iznose:

1.      NAJVEĆE
DOPUŠTENE MASE ILI UKUPNE MASE VOZILA NA MOTORNI POGON ILI SKUPA VOZILA

1.1    Vozila koja tvore dio skupa vozila:

1.1.1 Jednoosovinska prikolica .................................................................. 10
t

1.1.2 Dvoosovinska prikolica .................................................................... 18
t

1.1.3 Troosovinska prikolica ..................................................................... 24
t

1.2    Skup
vozila

1.2.1 Skup vozila
sa 5 ili 6 osovina:

a) dvoosovinsko
motorno vozilo s troosovinskom prikolicom ............ 40
t

b) troosovinsko
motorno vozilo s dvo ili
troosovinskom prikolicom ............................................................ 40
t

1.2.2 Tegljač s
poluprikolicom s ukupno 5 ili 6 osovina:

a) dvoosovinski
tegljač s troosovinskom prikolicom .......................... 40
t

b) troosovinski
tegljač sa dvo ili troosovinskom prikolicom ................ 40
t

c) troosovinski
tegljač sa dvo ili troosovinskom prikolicom kada prevozi 40-stopni ISO
kontejner kao kombiniranu prijevoznu
operaciju (jedinicu) ...................................................................... 44
t

1.2.3 Skup vozila
s četiri osovine koji se sastoji od
dvoosovinskog motornog vozila i dvoosovinske
prikolice ........................................................................................... 36
t

1.2.4 Tegljač s
poluprikolicom s ukupno 4 osovine,
pri čemu su i tegljač i poluprikolica dvoosovinski,
a za slučaj da je razmak između osovina
poluprikolice:

         a) od 1,3 m do 1,8 m ....................................................................... 36
t

         b) veći od 1,8 m............................................................................
36 t \*

         \*Odnosno 38 tona ako je razmak između
osovina prikolice i pogonske osovine tegljača, opremljene duplim gumama i
zračnim ogibljenjem, veći od 1,8 metara.

1.2.5 Skup vozila sa tri osovine ................................................................. 28
t

1.3    Motorna
vozila:

1.3.1 Dvoosovinsko
motorno vozilo .......................................................... 18
t

1.3.2 Troosovinsko
motorno vozilo ........................................................ 25
t \*

         \*odnosno 26 tona ako je pogonska osovina
opremljena dup­lim gumama i zračnim ogibljenjem.

1.3.3 Četveroosovinsko
motorno vozilo ................................................ 31
t \*\*

         \*\* odnosno 32 tone ako je pogonska
osovina opremljena duplim gumama i zračnim ogibljenjem.

1.4    Troosovinski
zglobni autobus ............................................................ 28
t

1.5    Najveća
dopuštena masa ili ukupna masa ostalih
vozila na motorni pogon ili priključnih vozila
ili skupa tih vozila koji nisu određeni
u ovoj točki 1. ne smije prelaziti ....................................................... 40
t.

2.      OSOVINSKO
OPTEREĆENJE VOZILA ODNOS­NO SKUPA VOZILA U STANJU MIROVANJA NA VODORAVNOJ
PODLOZI NE SMIJE PRELAZITI:

2.1    Jednostruke osovine:

         a) jednostruka slobodna osovina ................................................. 100
kN

         b) jednostruka pogonska osovina ............................................... 115
kN

2.2    Dvostruke
osovine prikolice i poluprikolice

         Zbroj
opterećenja osovina dvostruke osovine ne smije pri­jeći, ako je razmak (d)
između osovina:

a) manji od 1,0 m (d £ 1,0 m) .................................................... 110
kN

b) od 1,0 m do manje od 1,3 m (1,0 m £ d

    < 1,3 m) ................................................................................ 160
kN

c) od 1,3 m do manje od 1,8 m (1,3 m £ d

    < 1,8 m) ................................................................................ 180
kN

2.3    Trostruke osovine

         Zbroj opterećenja trostruke osovine ne
smije
prijeći, ako je razmak (d) između susjednih
osovina:

         a) do 1,3 m (d £ 1,3 m) ............................................................. 210
kN

         b) veći od 1,3 m do 1,4 m (1,3 m < d
£ 1,4 m) .......................... 240
kN

         c) veći od 1,4 m do 1,8 m (1,4 m < d
< 1,8 m) ........................... 270
kN

2.4    Višestruke osovine

         Osovinsko opterećenje svake pojedine
osovine kod višestrukih osovina ne smije prijeći, ako je razmak
(d) između osovina:

         a) manji od 1,0 m (d < 1,0 m) ...................................................... 60
kN

         b) od 1,0 m do 1,3 m (1,0 m £ d < 1,3 m) ................................... 70
kN

         c) od 1,3 m do 1,4 m (1,3 m £ d < 1,4 m) .................................... 80
kN

         d) od 1,4 m do 1,8 m (1,4 m £ d < 1,8 m) ................................... 90
kN

2.5    Dvostruke osovine motornih vozila

         Zbroj opterećenja osovina po dvostrukoj
osovini
ne smije prijeći, ako je razmak (d) između osovina:

a) manji od 1,0 m (d < 1,0 m) .................................................... 115
kN

b) od 1,0 m do manje od 1,3 m (1,0 m £ d
< 1,3 m) ................................................................................ 160
kN

b) od 1,3 m do manje od 1,8 m (1,3 m £ d
< 1,8 m) .............................................................................. 180
kN\*

         \*
Odnosno 190 kN ako je pogonska osovina oprem­ljena duplim gumama i zračnim
ogibljenjem.

(2) U smislu ovog Pravilnika
definicije raznovrsnih pojmova osovina ako sa »d« označimo njihov međusobni
razmak:

a) Pod »jednostrukom osovinom«
podrazumijeva se svaka osovina koja je od susjedne osovine udaljena 1,8 ili
više (d ³ 1,8 m),

b) Pod »dvostrukom osovinom«
podrazumijevaju se dvije osovine ako im je međusobni razmak manji od 1,8 m (d
< 1,8 m),

c) Pod »trostrukom osovinom«
podrazumijevaju se tri osovine ako je razmak susjednih osovina manji od 1,8 m
(d < 1,8 m),

d) Pod »višestrukom osovinom«
podrazumijevaju se četiri i više osovina ako je razmak susjednih osovina manji
od 1,8 m (d < 1,8 m).«

Članak 7.

U članku 10. stavak 2. mijenja
se i glasi:

»Na pogonske kotače osobnih
automobila, autobusa i motocikla, ako je vozilo opterećeno i u mirovanju na
vodoravnoj ravnini, mora otpadati najmanje jedna trećina ukupne mase vozila,
odnosno skupa vozila, a na pogonske kotače teretnih i vučnih vozila – najmanje
jedna četvrtina ukupne mase vozila ili skupa vozila. Na kotače upravljačke
osovine motocikla, osobnih automobila, autobusa, teretnih automobila i radnih
vozila, kada je vozilo opterećeno i u mirovanju na vodoravnoj ravnini, mora
otpadati najmanje jedna četvrtina ukupne mase vozila.«

Stavak 3. mijenja se i glasi:

»Ukupna masa skupa vozila ne
smije biti veća od najveće dopuštene mase skupa vozila navedene na
identifikacijskoj pločici motornog vozila, a ako isti nije poznat onda ukupna
masa priključnog vozila ne smije biti veća od ukupne mase vučnog vozila za više
od 50%.«

Članak
8.

U
članku 12. stavak 5. mijenja se i glasi:

»Parkirna
kočnica na motornim i priključnim vozilima, osim na motociklima, mora biti
takva da se pomoću nje parkirano vozilo može osigurati u zakočenom položaju
odgovarajućim meha­nič­kim uređajem. Parkirna kočnica mora biti postavljena u
motornom vozilu tako da je vozač može upotrijebiti s vozačkog mjesta, a u
priključnom vozilu, tako da je vozač može aktivirati s vo­začkog mjesta ili da
je može aktivirati osoba koja je izvan vozila.«

Članak
9.

U
članku 13. stavku 6. iza riječi »Uređaji« dodaju se riječi »ili programi«.

Stavak
12. briše se.

Dosadašnji
stavak 13. postaje stavak 12.

Članak
10.

U
članku 16. stavak 3. briše se.

Dosadašnji
stavci 4., 5., 6., 7. i 8. postaju stavci 3., 4., 5., 6. i 7.

Članak
11.

U
članku 17. stavak 2. mijenja se i glasi:

»Na
vozilima ne smiju biti postavljeni nikakvi drugi uređaji za osvjetljavanje,
označavanje i davanje svjetlosnih znakova, osim onih iz stavka 1. ovog članka.«

Članak
12.

U
članku 22. stavak 1. mijenja se i glasi:

»Glavna
svjetla na motornim vozilima s četiri ili više kotača i na motornim vozilima s
tri kotača, koja su šira od 1,3 m, moraju biti izvedena kao dva ili četiri
glavna svjetla, od toga dva za krat­ko svjetlo. Glavna svjetla na motornim
vozilima s dva kotača i motornim vozilima s tri kotača, koja nisu šira od 1,3
m, te na invalidskim kolicima mogu biti ugrađena kao jedno ili dva kratka
svjetla i jedno ili dva duga svjetla.«

Stavak
6. briše se.

Dosadašnji
stavci 7., 8. i 9. postaju stavci 6., 7. i 8.

Članak
13.

U
članku 23. stavku 1. iza riječi »vozilima« dodaju se riječi », osim
motocikla,«.

Članak 14.

U
članku 28. stavku 1. iza riječi »izvedena kao« dodaje se riječ »najmanje«, a
riječi »kao jedno prednje pozicijsko svjetlo« za­mjenjuju se riječima »kao
jedno ili dva prednja pozicijska svjetla«.

Stavci
2. i 6. brišu se.

Dosadašnji
stavci 3., 4. i 5. postaju stavci 2., 3. i 4.

Članak
15.

U
članku 29. stavku 1. iza riječi »izvedena kao« dodaje se riječ »najmanje«, a
riječi »kao jedno stražnje pozicijsko svjetlo« zamjenjuju se riječima »kao
jedno ili dva stražnja pozicijska svjetla«.

Članak 16.

U
članku 35. stavak 10. mijenja se i glasi:

»Na
motornim vozilima čija duljina prelazi 6 metara i pri­ključnim vozilima moraju
biti ugrađeni bočni katadiopteri prema Pravilniku o homologaciji vozila u
pogledu ugradbe uređaja za osvjetljavanje i svjetlosnu signalizaciju ECE-R 48.«

Iza
stavka 11. dodaju se stavci 12. i 13. koji glase:

»(12) Na motornim i priključnim
vozilima čija duljina prelazi 6 metara moraju biti ugrađena bočna svjetla prema
Pravilniku o homologaciji vozila u pogledu ugradbe uređaja za osvjetljavanje i
svjetlosnu signalizaciju ECE-R 48.

(13)
Odredba iz stavka 12. ovog članka primjenjuje se na vozila koja se prvi puta
registriraju u Republici Hrvatskoj od 1. siječnja 2001. godine.«

Članak
17.

U
članku 37. stavku 4. iza riječi »vozilu«, dodaju se riječi », osim mopeda i
motocikla,«.

Članak
18.

U
članku 40. stavak 2. mijenja se i glasi:

»Vjetrobran
i sva stakla na motornom ili priključnom vozilu, osim prednjeg vjetrobrana na
motociklu s dva kotača, moraju biti sukladna odredbama Pravilnika o
homologaciji sigurnih stakala i gradiva za stakla namijenjenih za ugradbu na
cestovna vozila ECE-R 43.«

Iza
stavka 2. dodaje se stavak 3. koji glasi:

»(3) Vjetrobran i bočna stakla u
ravnini vozača ne smiju se na nikakav način dodatno zatamnjivati (postavljanjem
folija ili dodatnim bojanjem stakala).«

Članak
19.

U
članku 46. stavak 4. mijenja se i glasi:

»Odredbe
stavka 1. točka 5. pod e) i točka 6. pod a) ovog članka ne odnose se na vozila Hrvatske
vojske, vozila civilne zaštite, vatrogasna vozila, komunalna vozila i vozila za
potrebe pčelara.«

Stavak
5. briše se.

Članak
20.

U
članku 47. stavku 2. brišu se riječi »jednaka ili«.

Stavak
4. mijenja se i glasi:

»Odredba
iz stavka 1. ovog članka odnosi se na teretna motorna vozila i autobuse ako su
proizvedeni od 1988. godine i koji se prvi puta registriraju u Republici
Hrvatskoj od 1. siječnja 1999. godine. Vozila koja su oslobođena posjedovanja
tahografa ne moraju imati niti ograničivač brzine.«

Članak
21.

U
članku 51. stavku 1. iza riječi »0,15 m2« briše se točka, te se
dodaju riječi: », a za gradske autobuse 0,125 m2.«

Članak
22.

U
članku 52. stavak 1. mijenja se i glasi:

»Vrata na autobusima i priključnim vozilima za prijevoz put­nika moraju biti izvedena u skladu s Pravilnikom o homologaciji velikih vozila za prijevoz putnika s obzirom na njihove opće konstrukcijske značajke ECE-R 36. Najmanji zahtijevani broj vrata za putnike je:
if !supportLineBreakNewLine
endif

if !supportEmptyParas endif

|  |  |  |  |
| --- | --- | --- | --- |
| Broj putnika | Broj vrata za putnike | | |
| I. razred | II. razred | III. razred |
| 23-45 | 1 | 1 | 1 |
| 46-70 | 2 | 1 | 1 |
| 71-100 | 3 | 2 | 1 |
| >100 | 4 | 3 | 1 |

if !supportEmptyParas endif

if !supportEmptyParas endif

      Najmanji
broj vrata na vozilu je dva.«

if !supportEmptyParas endif

Stavak
4. mijenja se i glasi:

»Ako
bočna vrata na motornim vozilima prilikom otvaranja izlaze van gabarita vozila,
moraju imati bravu postavljenu prema stražnjem dijelu vozila, a šarke vrata
postavljene prema prednjem dijelu vozila. U slučaju dvostrukih vrata, vrata
koja se prva otvaraju moraju imati bravu postavljenu prema stražnjem dijelu
vozila, a šarku vrata postavljenu prema prednjem dijelu vozila.«

Članak
23.

U
članku 59. stavak 2. mijenja se i glasi:

»Gume
na istoj osovini vozila moraju biti jednake po dimenzijama, nosivosti,
brzinskoj karakteristici, vrsti (zimske, ljetne), konstrukciji (radijalne,
dijagonalne itd.) i marci/tipu (proizvo­đaču).«

Stavak
3. mijenja se i glasi:

»Dubina
utora guma po gaznoj površini mora biti viša od tvornički dopuštene dubine
označene TWI oznakama, odnosno ako iste ne postoje najmanja dopuštena dubina je
1,6 mm.«

Stavak
5. mijenja se i glasi:

»Obnovljene
gume moraju na bočnici gume imati oznaku RETREAD te moraju biti proizvedene
sukladno Pravilniku o homologaciji proizvodnje obnovljenih guma za osobne
automobile ECE-R 108 ili Pravilniku o homologaciji proizvodnje obnovljenih guma
za gospodarska vozila i njihove prikolice ECE-R 109.«

Članak
24.

U
članku 60. stavak 3. mijenja se i glasi:

»Blatobrani
moraju biti postavljeni tako da pokrivaju širinu kotača vozila. Blatobrani ne
smiju imati oštre rubove. Na optere­ćenom vozilu, osim kod mopeda i motocikla,
blatobran mora pokrivati najmanje gornju trećinu promjera kotača s prednje
strane kotača i najmanje polovicu promjera kotača sa stražnje strane kotača.«

Članak
25.

U
članku 61. stavci 3. i 4. mijenjaju se i glase:

»Na
teretnim vučnim i priključnim vozilima čija najveća do­pu­štena masa prelazi
3,5 t mora biti ugrađena stražnja zaštita protiv podlijetanja prema Pravilniku
o homologaciji uređaja za zaš­titu od stražnjega podlijetanja, vozila s obzirom
na ugradbu ure­đaja za zaštitu od stražnjeg podlijetanja homologiranog tipa te
vozila s obzirom na zaštitu od stražnjeg podlijetanja ECE-R 58.

Odredba
iz stavka 3. ovog članka, odnosi se na vozila koja se prvi put registriraju u
Republici Hrvatskoj od 1. siječnja 1985. godine.«

Stavci
5., 6. i 7. brišu se.

Dosadašnji
stavak 8. postaje stavak 5.

U
dosadašnjem stavku 9. koji postaje stavak 6. brojka »8.« zamjenjuje se brojkom
»5.«.

Članak
26.

U
članku 63. stavku 2. iza riječi »osobni«, dodaju se riječi »i kombinirani«.

Članak 27.

Članak
66. stavak 5. mijenja se i glasi:

»Uređaji
i oprema za pogon motornih vozila plinom i njihova ugradba u motorna vozila
moraju udovoljavati odredbama Pravilnika o uvjetima kojima moraju udovoljavati
uređaji i oprema za pogon motornih vozila plinom.«

Članak 28.

U članku 84. dodaje se stavak 2.
koji glasi:

»(2) Rezervni kotač ne moraju
imati niti osobni, kombinirani ili teretni automobili ako su gume ili naplatci
opremljeni nekim sigurnosnim sustavom za sigurnu vožnju s ispuhanom gumom ili
ako vozilo posjeduje odgovarajuće sredstvo za privremeno osposobljavanje
ispuhane gume (npr. sprej ili pjena u boci pod tlakom itd.).«

Članak 29.

Članak 87. mijenja se i glasi:

»Motorna vozila, osim motocikla,
moraju imati opremu za pružanje prve pomoći (kutiju prve pomoći). Sadržaj
kutije prve pomoći mora biti u skladu s hrvatskom normom HRN 1112.«

Članak 30.

U članku 89. dodaje se stavak 2.
koji glasi:

»(2) Vozila koja su opremljena
svjetlosnim tijelima bez žarne niti (ksenon, neon, LED i sl.), ne moraju imati
rezervne žarulje za ta rasvjetna tijela.«

Članak 31.

U članku 91. stavak 1. mijenja
se i glasi:

»Vozila namijenjena za prijevoz opasnih
tvari moraju imati opremu u skladu s ADR propisima.«

Članak 32.

U članku 92. stavak 1. mijenja
se i glasi:

»Pod zimskom opremom motornih i
priključnih vozila, prema ovom Pravilniku, podrazumijevaju se zimske gume (M+S)
na svim kotačima ili ljetne gume s najmanjom dubinom profila od 4 mm i s
lancima za snijeg pripravnim za postavljanje na pogonske kotače.«

Stavak
2. briše se.

Dosadašnji
stavak 3. postaje stavak 2.

Članak
33.

U
članku 93. stavku 1. brišu se riječi: »Ostale vrste vozila ne smiju biti obilježene
tim znakom.«.

U
stavku 4. brišu se riječi: »(znak može biti nehomologiranog tipa ali izgledom,
bojama, dimenzijama i položajem na vozilu mora odgovarati zahtjevima iz ovog
članka)«.

Članak
34.

U
članku 94. stavku 1. brišu se riječi: »Ostale vrste vozila ne smiju biti
obilježene tim znakom/znakovima.«.

U
stavku 8. brišu se riječi: »(znak može biti nehomologiranog tipa ali izgledom,
bojama, dimenzijama i položajem na vozilu mora odgovarati zahtjevima iz ovog
članka)«.

Članak
35.

U
članku 95. stavku 1. iza riječi »strojevima« briše se zarez i dodaje riječ »i«,
a riječi »vozilima pogonjenim isključivo na plin«, brišu se.

Točka 2. mijenja se i glasi:

»Benzinski motori s reguliranim
katalizatorom trostrukog dje­lovanja – koncentracija ugljičnog monoksida (CO),
nakon što je motor postigao radnu temperaturu pri brzini vrtnje na praznom
hodu, ne smije prelaziti vrijednost propisanu od strane pro­izvođača vozila.
Radna temperatura motora i brzina vrtnje na praz­nom hodu trebaju biti
propisane od strane proizvođača vozila. Koncentracija ugljičnog monoksida (CO)
i vrijednost faktora zraka (l) pri povećanoj brzini vrtnje
motora ne smiju prelaziti vrijednost propisanu od strane proizvođača vozila.
Povećana brzina vrtnje motora mora biti propisana od strane proizvođača vozila.
Ako podaci proizvođača nisu poznati, sadržaj ugljičnog monoksida (CO) i
vrijednost faktora zraka (l) ne smiju prelaziti:

–
CO £ 0,5% volumnih udjela, pri temperaturi ulja u motoru
od najmanje 80°C i brzini vrtnje motora na praznom hodu;

–
CO £ 0,3% volumnih udjela, l = 1,00 ±
0,03, pri temperaturi ulja u motoru od najmanje 80°C i brzini vrtnje motora od
2500 do 3000 min-1.«

Iza
stavka 1. dodaje se stavak 2. koji glasi:

»(2)
Količine štetnih tvari navedene u prvom stavku ne odnose se na sljedeća vozila:

vozila
opremljena s benzinskim dvotaktnim motorima;

vozila
opremljena benzinskim motorima ako su proizvedena prije 1970. godine;

vozila
opremljena benzinskim motorima ako im konstrukcijska brzina nije veća od 50
km/h;

vozila
opremljena dizelskim motorima ako su proizvedena prije 1980. godine;

vozila
opremljena dizelskim motorima ako im konstrukcijska brzina nije veća od 30
km/h;

vozila
pogonjena alternativnim pogonskim motorom ili izvorom energije (vodik, metan,
propan-butan, gorive ćelije, alkohol i sl.).«

Članak
36.

U
članku 96. stavku 12. u tablici pod OZNAKA L5 pod OPIS KATEGORIJE
brišu se riječi: », najveće dopuštene mase < 1000 kg«.

Članak
37.

U
članku 101. stavak 1. mijenja se i glasi:

»Najviše
granice dopuštene vanjske buke za pojedina vozila ne smiju prelaziti
vrijednosti navedene u Pravilniku o homologaciji motocikla u pogledu emisije
buke ECE-R 41, Pravilniku o homologaciji motornih vozila s četiri kotača u
pogledu emisije buke ECE-R 51 i Pravilniku o homologaciji mopeda s dva kotača u
pogledu emisije buke ECE-R 63.«

Članak
38.

Iza
članka 102. dodaje se novi članak 102a. koji glasi:

»Članak
102a.

Ministar
mora, turizma, prometa i razvitka može za vozila koja se prvi puta registriraju
u Republici Hrvatskoj, ako su starija od 30 godina i ako njihovi vlasnici imaju
potvrdu o pripadnosti »oldtimer« klubu, donijeti odluku o oslobođenju pojedinih
zah­tjeva iz ovog Pravilnika.«

Članak
38.

Ovaj
Pravilnik stupa na snagu 1. travnja 2004. godine.

Klasa:
011-01/03-05/42
Urbroj: 530-01-04-8
Zagreb, 3. veljače 2004.

Ministar
**Božidar Kalmeta, dipl. ing**., v. r.

if !supportEmptyParas endif

Pravilnik, NN 18/2004-534
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)